PLAN FOR CULTURE

NP SUBOTICA: Trilogija Lehman
2026-06-03 20:00 - 22:20 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Narodno pozorište Subotica
Stefano Massini, Ben Power
Trilogija Lehman
Redatelj: Igor Pavlović

“Trilogija Lehman” nije samo epska saga (više od 150 godina) o prošlosti obitelji Lehman, već i o širem kontekstu globalnog kapitalizma, koji je od svojih korijena uspostavljan kroz trgovinu pamukom u ropskom sustavu američkog Juga. Eksploatacija robova omogućila je akumulaciju bogatstva nove elite toga vremena, uključujući i obitelj Lehman. Danas, u svijetu koji se čini naprednijim i liberalnijim, suočavamo se s novim oblikom ropstva: potrošačkom ovisnošću. Naša svakodnevna stvarnost oblikovana je idejom o “slobodi” kroz potrošnju, dok zapravo ostajemo zarobljeni u neprekidnoj potrazi za novim proizvodima, novim identitetima i vječnom srećom u sustavu u kojem je etički ispravno sve što je ekonomski isplativo.

Igraju: Vladimir Grbić, Igor Greksa, Miloš Macura

OTAC, KĆI I DUH SVETI
2026-06-05 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Satiričko kazalište Kerempuh
Mate Matišić
Otac, Kći i Duh Sveti
Redatelj: Janus Kica

˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.

Igraju: Vedran Mlikota, Branka Trlin, Mirela Videk Hranjec, Ines Bojanić, Linda Begonja, Marko Makovičić, Hrvoje Kečkeš, Dražen Čuček, Vilim Matula, Mia Begović, Tamara Kovačević, Anica Kontić

Izložba Život vječni Helene Schultheis Edgeler u Galeriji Flora
2026-06-05 19:00 - 2026-06-26 21:00 | HDLUDU, Šetalište kralja Zvonimira 32, Dubrovnik
Radovi iz ciklusa Život vječni Helene Schultheis Edgeler na prvi pogled izgledaju kao da gledamo nečiji san ili podsvijest. To je vizualni prikaz prostora koji istovremeno pripada prošlosti i budućnosti, sjećanju i predviđanju. U tim prizorima vrijeme gubi svoj uobičajeni tijek i postaje slojevito. Povijesni detalji, monumentalna arhitektura i naznake tehnološke budućnosti – ili čak naše stvarnosti – isprepliću se i stapaju u neku novu, hibridnu stvarnost. Kao gledatelji, ulazimo u prostore koji nam djeluju čudno poznato, a istovremeno potpuno strano, kao da promatramo svijet koji se tek stvara ili svijet koji se polako raspada.
Umjetnica se temom umjetne inteligencije bavi još od 2017. godine, puno prije nego što je ona postala dio naše svakodnevice i javnih rasprava. U ranijim radovima ulazila je u dijalog s povijesnoumjetničkim nasljeđem kroz reference na autore i različite vizualne pristupe – od Duchampovih pomaka u razumijevanju umjetničkog djela, Cranachovih i Rafaelovih kompozicijskih modela, preko istraživanja pokreta Eadwearda Muybridgea, pa do suvremenijih pristupa Davida Hockneya i Masamija Teraoke, kao što uočava kustosica Nada Beroš u predgovoru za autoričinu izložbu Put It In The Cloud. Ti su utjecaji bili početna točka iz koje je autorica razvijala svoj prepoznatljiv stil. No, u novijim radovima taj se odnos mijenja. Iako likove i dalje smješta u prostore koji prizivaju monumentalne crkve, palače i ceremonijalne dvorane, umjetnica se sve više oslobađa tereta nasljeđa i okreće vlastitim mentalnim krajolicima.
Prostori koje stvara djeluju poput unutarnjih prostora kolektivnog i osobnog pamćenja – mjesta na kojima se susreću tragovi prošlosti, imaginacija i budućnost. Visoki lukovi, masivni stupovi i velike građevine stvaraju osjećaj uzvišenosti, ali i potmule nelagode. Sve djeluje toliko neuhvatljivo da imamo osjećaj kako ti prostori više pripadaju ljudskoj svijesti nego stvarnom svijetu.
U novom ciklusu Život vječni, koji se nastavlja na njezin rad Deus Machina iz 2023. godine, autorica ide korak dalje i bavi se vrlo konkretnim problemima. Slika Bijeg, primejrice, prikazuje trenutak u kojem se umjetna inteligencija oslobađa ljudskih granica. Pred nama se pojavljuje više AI entiteta čiji se interesi i sukobi isprepliću, ali i otvoreno sudaraju s ljudima. S druge strane, slika Edikt izravnije progovara o problemima današnjeg društva i politike, dotičući se rasta radikalne desnice, kulta moći i sve prisutnijeg osjećaja prijetnje. Na njoj umjetna inteligencija preuzima oblike ljudskog ponašanja, ali ih dovodi do zastrašujuće krajnosti, gotovo karikature. Naoružani likovi, koje pamtimo još iz ciklusa Deus Machina, ovdje se pojavljuju kao jasan znak skrivene agresije i sukoba koji samo što nije izbio.
Ove personifikacije umjetne inteligencije više nisu samo tehnološki alati ili pasivni računalni sustavi. Oni postaju živa bića s vlastitim odnosima, problemima i interesima. Njihov ljudski izgled ne služi tome da se s njima lakše poistovjetimo, već da stvori nove identitete na samoj granici između poznatog i nepoznatog, prirodnog i umjetnog. Upravo u toj napetosti između stvarnog i simuliranog, između povijesnog iskustva i tehnološke projekcije, nastaju slike melankolične i pomalo sumorne atmosfere, koje istodobno djeluju kao opomena i kao poetska meditacija o vremenu u kojem živimo.
Dora Lučić
Helena Schultheis Edgeler hrvatska je vizualna umjetnica koja radi u području slikarstva, videa i animacije, s posebnim naglaskom na eksperimentalni film. Više od trideset godina izlaže na samostalnim i skupnim izložbama u Hrvatskoj i inozemstvu. Zaposlena je na Tekstilno-tehnološkom fakultetu Sveučilišta u Zagrebu, gdje u zvanju redovne profesorice predaje na grupi kolegija crtanje i slikanje. U svom radu povezuje klasične slikarske tehnike s digitalnim alatima, povremeno koristeći AI-generirane vizualne predloške kao početnu točku za slike u tradicionalnim medijima. U ciklusima Deus Machina i Život vječni bavi se temama odnosa čovjeka i umjetne inteligencije, te motivima sjećanja, budućnosti i promjene, koje prikazuje kroz figurativne kompozicije.

***
At first glance, the works from Life Eternal series by Helena Schultheis Edgeler appear as if we are looking into someone’s dream or subconscious. They are a visual representation of a space that simultaneously belongs to the past and the future, to memory and anticipation. In these scenes, time loses its usual flow and becomes layered. Historical details, monumental architecture, and traces of a technological future – or even of our current reality – intertwine and blend into a new hybrid reality. As viewers, we enter spaces that feel strangely familiar yet entirely alien, as if we are observing a world still in formation or one that slowly comes apart.
Schultheis Edgeler has been working with the theme of artificial intelligence since 2017, long before it became part of our everyday life and public discussions. In her earlier works, she was exploring art-historical heritage through references to various authors and visual approaches –from Duchamp’s shifts in the understanding of artwork, Cranach’s and Raphael’s compositional models, through explorations of movement in the work of Eadweard Muybridge, to more contemporary approaches by David Hockney and Masami Teraoka, as noted by curator Nada Beroš in the foreword to the artist’s exhibition Put It In The Cloud. These influences served as the starting point from which the artist developed her distinctive style. In her more recent works, however, this relationship has changed. Although she continues to place figures in spaces that remind of monumental churches, palaces, and ceremonial halls, the artist liberates herself from the weight of art-historical heritage and turns towards her own mental landscapes.
The spaces she creates appear like internal realms of collective and personal memory –places where traces of the past, imagination, and the future come together. High arches, massive columns, and monumental structures produce a sense of grandeur, but also a subdued unease. Everything feels so elusive that these spaces seem to belong more to human consciousness than to the physical world.
In her new series, titled Life Eternal, continuing on Deus Machina from 2023, the artists takes a step further and deals with concrete problems. Painting The Escape, for instance, depicts a moment in which artificial intelligence frees itself from human constraints. Several AI entities emerge before us, whose interests and conflicts entwine with one another, but also clash with people. On the other hand, The Edict speaks more directly about the problems of contemporary society and politics, touching on the rise of the radical right, the cult of power, and an increasingly pervasive sense of threat. In this work, artificial intelligence takes on forms of human behavior but pushes people to a disturbing extreme, almost to the point of caricature. Armed figures, familiar from the Deus Machina series, appear here as a clear sign of hidden aggression and conflict that is about to erupt any second.
These personifications of artificial intelligence are no longer just technological tools or passive computational systems. They become living beings with their own relationships, problems, and interests. Their human appearance is not intended to facilitate identification, but to generate new identities at the very threshold between the familiar and the unfamiliar, the natural and the artificial. It is precisely within this tension between the real and the simulated, between historical experience and technological projection, that paintings of a melancholic and somewhat somber atmosphere are created, paintings that function simultaneously as a warning and as a poetic meditation on the times we live in.
Dora Lučić

Helena Schultheis Edgeler is a Croatian visual artist working in painting, video and animation, with a particular focus on experimental film. She has been exhibiting for more than thirty years in solo and group exhibitions in Croatia and abroad. She is employed at the Faculty of Textile Technology, University of Zagreb, where she is a full professor teaching drawing and painting courses. In her work, she combines classical painting techniques with digital tools, occasionally using AI-generated visual prompts as a starting point for works in traditional media. In the cycles Deus Machina and Life Eternal she addresses the relationship between humans and artificial intelligence, as well as themes of memory, future and transformation, which she presents through figurative compositions.

Okrugli stol: "Satira kao zadnja linija obrane"
2026-06-06 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića

Budući da se ove godine navršava 50 godina festivala, obilježavanje tog izuzetnog jubileja zamislili smo uz popratnu tribinu o satiri i njenoj poziciji u suvremenom društvu. Teme koje će se obrađivati u tom smislu bile bi satira i njena pozicija u odnosu na stvarnost, a sudionici su istaknuti umjetnici, književnici, redatelji, pisci, kritičari i teatrolozi koji bi se ovom prilikom pozabavili satirom, njezinim utjecajem i značajem.

Oni su redom: Hrvoje Ivanković, dramaturg, kazališni kritičar i publicist, Željko Hubač, dramski pisac, Dora Ruždjak Podolski, redateljica, Aleksandar Milosavljević, teatrolog, Vinko Brešan, redatelj i Viktor Ivančić, novinar, humorist i pisac. Moderatorica okruglog stola je teatrologinja dr.sc. Martina Petranović.

MAMA SE OPILA KO MAJKA
2026-06-07 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Satiričko kazalište Kerempuh
Ivor Martinić
Mama se opila ko majka
Redateljica: Marina Pejnović

“Mama se opila ko majka” je drama o jednoj običnoj zagrebačkoj obitelji iz nebodera u Trnskom i događajima koji su je zatekli jednog, sasvim običnog, 9. ožujka 2025. godine. Tog dana bilo je samo malo toplije nego što su 9. ožujci inače znali biti kroz povijest, i činilo se da ništa neće taj datum učiniti iole vrijednim sjećanja.
No, jedna žena odlučila je začiniti svoju svakodnevicu. Marina, majka troje djece, upravo je tog dana prvi put u životu odlučila napiti se — “ko majka”. Kako će ta odluka utjecati na njezinu obitelj, djecu, susjede i ostatak rodbine? A kako će utjecati na nju samu? Što će se dogoditi kada konačno spozna onu staru istinu: “Pijan govori ono što trijezan misli.”
To je drama o govorenju istine – o životu bez filtera, bez kontrole. O načinu na koji živimo, na koji trpimo sebe i one oko nas i o tome kako bismo možda mogli živjeti.

Igraju: Tanja Smoje, Hrvoje Kečkeš, Anica Kontić, Jakov Zovko, Mia Anočić – Valentić, Vedran Mlikota, Branka Trlin

Prijave do 30.6., zadnja mjesta!:Stručna tura: Rasadnik LORBERG, vrtna izložba GALABAU, Nunberg, Potsdam, 13.-15.9.2026.
2026-06-08 08:00 - 2026-06-30 17:00 | GalaBau, Germany
Hrvatsko društvo krajobraznih arhitekata poziva vas na stručnu turu i obilazak najvećeg i najstarijeg rasadnika u Njemačkoj – Lorberg i obilazak svjetske vrtne izložbe GALABAU.
Putovanje će se održati od 13.-15.9.2026.
PRIJAVE DO 30.06.2026. – na email go@g-o.hr poslati ime i prezime i broj zainteresiranih osoba.
U slučaju dovoljno interesenata rezervaciju aranžmana uz plaćanje akontacije u iznosu od 350 € po osobi bit će potrebno izvršiti najkasnije do 3.07.2026.
Detalji u nastavku!

Prijave do 30.6.!::Stručna tura: Rasadnik LORBERG, vrtna izložba GALABAU, Nunberg, Potsdam, 13.-15.9.2026.

STUDIO EXIT: Teatro VeRRdi: KRONIKA NESTAJANJA
2026-06-09 08:00 - 17:00 | Studio EXIT, Gundulićeva 37/1, Zagreb, 10000
“Ljudska tijela vole se grliti, ako slučajno naiđete na ljudsko biće široko rastvorite gornje udove i lagano ga obavijte, to će ljudskom biću donijeti veliko smirenje.”
Ova predstava je posveta književnosti s naših prostora, posveta ženama i našim starima koji su nas pripremali za život. Nastala je iz pokušaja da se nosimo s gubitcima naših bližnjih, sa smrću, a pored toga i iz želje da se određena književnost postavi u scenski prostor i time se potakne ljude da čitaju naše pisce. Na prvu se može činiti nelogičnim da se dvije mlade djevojke bave temom starenja i smrti ali ipak svakog od nas to čeka i te su teme uvijek oko nas. Naši voljeni stare i odlaze, a tako ćemo i mi. Iz zahvalnosti i potrebe za produbljivanjem empatije i razumijevanja nastala je ova predstava.

U predstavi su korišteni tekstovi iz romana:
“Nevidljiva žena i druge priče” Slavenke Drakulić,
“Lisica” Dubravke Ugrešić,
“EEG” Daše Drndić,
“Fizika tuge” Georgia Gospodinova

Izložba „STRIPLAB – Mala akademija crteža i priča - Izložba radova generacije 2025./2026.“
2026-06-09 10:00 - 2026-06-19 18:00 | ZAGREB
Izložba donosi izbor radova polaznika programa ART ZA KVART nastalih u sklopu STRIPLAB-a. Kroz crtanje, ilustraciju i strip, mladi autori razvijali su svoje kreativne ideje i vještine vizualnog pripovijedanja, stvarajući originalne i maštovite radove pod vodstvom Zdenka Mikše, mag. educ. art..

GP PODGORICA: Bollywood
2026-06-09 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Gradsko pozorište Podgorica
Maja Pelavić
Bollywood
Redatelj: Kokan Mladenović
Život jedne male kazališne trupe uzdrma vijest o dolasku bolivudskog producenta koji namjerava napuštenu tvornicu, privremenu probnu dvoranu lokalnog kazališta, pretvoriti u filmski studio. Za glumce bez zgrade, perspektive i nade, ova informacija postaje povod da organiziraju priredbu i pokušaju si osigurati mjesto u budućem spektaklu. Kroz utopijsku priču o dolasku Bollywooda, predstava govori o svima nama i o tome na što smo spremni kada nam se obećava bolja budućnost.

Igraju: Branka Femić-Šćekić, Lara Dragović, Emir Ćatović, Vanja Jovićević, Marija Đurić, Božidar Zuber, Aleksa Balević, Ivona Čović Jaćimović, Anđelija Rondović, Pavle Bogojević

ULUPUH Estetike krize/ Maniristički impulsi u suvremenom nakitu
2026-06-10 10:00 - 2026-06-19 19:00 | Galerija Permanenta, Preradovićeva 44, Zagreb, 10000, Croatia (Local Name: Hrvatska)
Mogu li maniristička načela oblikovanja izraziti današnji senzibilitet – iskustvo izmještenosti, nesigurnosti i pojačane osjetljivosti na dvosmisleno, nejasno, rubno i neizvjesno? Kako bi mogla izgledati estetika krize? Smiljka Franjić, Ana Garžina, Sabina Kolonić, Gabrijela Kozarić Budiša, Andreja Krušelj, Eta Linčir, Lazer Rok Lumezi, Dunja Naerlović, Božica Petković, Marijana Pišonić, Petra Podnarčuk, Tiana Pozaić, Julijana Rodić, Tajana Vanovac Sesar i Sonja Turner Fegić pokušali su, kroz medij nakita, odgovoriti na ova pitanja.
Kustosica izložbe: Maša Štrbac

Rezidencija Klub satire: "Prva ruka satire"
2026-06-11 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića

Predstavljamo pet dramskih autora koji su u našem rezidencijalnom programu, zamišljenom s ciljem poticanja razvoja domaćeg suvremenog dramskog pisma, razvili svoje tekstove te će ih predstaviti u suradnji s ansamblom Satiričkog kazališta Kerempuh.

Autori tekstova su: Sanja Milardović ˝Pastir˝, Ivana Vuković ˝Coprnice vulgaris˝, Rona Žulj ˝Gospa u liftu˝, Anđela Žužul ˝Svak sebi˝, Marin Lisjak ˝Nauk sv. Barbare za ponavljače˝.
Mentorice su bile Dora Delbianco i Nikolina Rafaj.

Kroz ovaj program željeli smo otvoriti pitanja poput: Gdje je mjesto satire danas? Kako suvremeni autori i autorice koriste satiru kao alat za društveno-politički komentar? Koje su generacijske, estetske i etičke raznolikosti u pristupu satiri?
Tekstovi koje smo dobili sjajni su i inspirativni te nude svjež pogled na sva ova pitanja, a autori su dokazali da se na njih može itekako računati u suvremenom kazališnom životu.

GOST PREDAVAČ @ 6. kongres hrvatskih povjesničara umjetnosti
2026-06-12 08:00 - 17:00 | MSU, Avenija Dubrovnik 17, Zagreb, 10000, Croatia (Local Name: Hrvatska)
Sa zadovoljstvom najavljujemo predavanje Ivana Geráta, jednog od vodećih srednjoeuropskih povjesničara umjetnosti, na 6. kongresu hrvatskih povjesničara umjetnosti u Zagrebu.
Ivan Gerát istaknuti je slovački povjesničar umjetnosti, specijaliziran za srednjovjekovnu ikonografiju, teoriju slike i metodologiju povijesti umjetnosti. Doktorirao je povijest umjetnosti na Sveučilištu u Freiburgu, djeluje na Institutu za povijest umjetnosti Slovačke akademije znanosti i umjetnosti u Bratislavi te predaje na Sveučilištu u Trnavi. Gostovao je kao istraživač i profesor na nizu međunarodnih institucija. Njegove publikacije posebno su usmjerene na teoriju i historiografiju discipline, kao i na srednjovjekovnu umjetnost, s posebnim naglaskom na slikovne legende – među ostalim, autor je knjiga Iconology of Charity (2020) i Legendary Scenes (2014).
Ivan Gerát u predavanju propituje intelektualne perspektive koje oblikuju ključne narative povijesti umjetnosti, polazeći od činjenice da su se različite narativne konstrukcije identiteta javljale mnogo prije institucionalizacije same discipline. Poseban naglasak stavlja na doprinos analitičke filozofije (Davis 2022) i kontinentalne hermeneutike (Rumpza 2023), koji je do danas u velikoj mjeri ostao neprepoznat u povijesti umjetnosti i vizualnoj kulturi. Filozof Ernst Tugendhat (2004, 2010) povezao je ove filozofske perspektive na način koji omogućuje preispitivanje antropoloških temelja ikonologije – teme koja od Abyja Warburga do danas ostaje središnja u historiografskim raspravama. Danas su one osobito relevantne s obzirom na izazove koje postavlja digitalna humanistika, koja odvaja jezične igre od ljudskog iskustva.

STUDIO EXIT: MASKE
2026-06-12 21:00 - 22:10 | Studio EXIT, Gundulićeva 37/1, Zagreb, 10000
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.

MASKE
Kada pomislimo na masku, prvo što nam pada na pamet je – skrivanje. No, u glumačkoj profesiji maska služi upravo suprotnom – otkrivanju. Predstava MASKE u izvedbenoj formi lecture performancea vodi kroz simboliku, povijest i vještine koje su usko vezane uz masku kao izvedbeni element.
Od prvih crteža u špiljama, preko drevnih vračeva, starih Grka i commedije dell’arte, do klaunova nosa danas, maska je bila konstanta koja je nosila važnost, kako za izvođača koji je nosi, tako i za njegovu publiku. U vrijeme kada su ljudi crtali u polumraku špilje, maska se koristila u lovu. Drevni su vračevi koristili maske kao dio ritualnog performansa u duhovne svrhe, koji je uključivao sve članove plemena. Stari Grci su imali ogromne maske s modificiranim otvorom za usta koji je funkcionirao kao megafon kako bi ih čula golema publika amfiteatra. U commediji dell’arte, najranijem obliku profesionalnog kazališta koje je bilo dominantno u Italiji od 16. do 18. stoljeća, maske su označavale normirane tipove likova i nije bilo neobično da jedan glumac glumi jedan lik, odnosno jednu masku cijeli svoj život. A klaun je nešto potpuno drugo od onoga što mislimo da jest.
Maska se koristila i izvan konteksta organizirane izvedbe. Kod nas u pokladnim igrama, kod starih Grka za vrijeme velikih dionizija; i drugi društveni rituali koji su ovisili o vremenskim dobima, slave masku kao svoj organski dio. Ta anualna razdoblja odišu najvećom slobodom zajednice i maske koje se koriste pri takvim svečanostima, medij su koji omogućuje pristup onoj strani ljudske naravi koju bismo mogli nazvati primalnom, životinjskom.
Nije slučajna poveznica životinje i maske. Prva zabilježena upotreba maske na špiljskom crtežu je upravo maska jedne koze. Vračevi su nosili maske duhova životinja koje su htjeli zazvati. Sve maske i likovi commedije dell’arte uzimaju za inspiraciju životinje, a na glumcu je odgovornost da balansira svoju životinjsku i ljudsku prirodu kako bi postigao što bolji dojam kod publike.
Zahvaljujući Dubrovniku i Marinu Držiću dijelimo tradiciju commedije dell’arte sa susjednom nam Italijom. Podjela na ljude nazbilj i ljude nahvao u svijetu, potpuno odgovara podjeli na lijepe (bijele) i ružne (grube, grde) maškare u karnevalu. Sukob ljudi nazbilj i ljudi nahvao insceniran je pokladni obračun reda i nereda, kozmosa i kaosa. A Pomet, legendarni lik iz Držićevog dramskog teksta Dundo Maroje, svojom proždrljivošću i snalažljivošću neodoljivo podsjeća na tipskog lika iz commedije dell’arte – Arlecchina.
Kao što su naši preci davno činili, okupite se oko vatre i pogledajte kako Dražen Šivak balansira svoju životinjsku i ljudsku prirodu, svoje lice i tijelo – i lica i tijelo maski, kroz lecture performance u kojem vas glumac vodi kroz svijet preobrazbe, točnije – transformacije.
Patrik Gregurec

Koprodukcija: Kazališna grupa i Teatar EXIT

SNG MARIBOR: Gospođa ministrica
2026-06-13 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Slovensko narodno gledališče Maribor
Branislav Nušić
Gospođa Ministrica
Redatelj: Veljko Mićunović
Predstava je titlovana na hrvatski jezik.

Kultni srpski klasik “Gospođa ministarka” Branislava Nušića komedija je karaktera, smještena u okvir društvene satire. Priča o društvenom usponu gospođe Živke Popović, dotadašnje domaćice koja je “preko noći” postala važna i utjecajna dama. Od tada je svaki njezin korak promišljena, “statusu primjerena” kalkulacija. Zakoračila je u svijet u kojem je moć važnija od etike, prividni ugled jači od čovječnosti i u kojem se granica između privatnog i političkog opasno briše.

Igraju: Ksenija Mišič, Kristijan Ostanek, Julija Klavžar, Gaja Filač, Blaž Dolenc, Vojko Belšak, Žan Koprivnik, Petja Labović, Davor Herga, Viktor Hrvatin Meglič, Irena Varga, Minca Lorenci, Mirjana Šajinović, Gorazd Žilavec, Jan Matija Horvat / Miha Mir

STUDIO EXIT: ASTRO MAJA
2026-06-13 21:00 - 22:00 | Studio EXIT, Gundulićeva 37/1, Zagreb, 10000
ASTRO MAJA predstava je koja donosi iskustvo na granici kazališta i astrološke seanse, predstava čiju sudbinu iz večeri u večer kroji publika, ovisno o znakovima zodijaka u gledalištu. Ovaj astro-show s elementima monodrame, vođen glumicom i glazbenicom Majom Posavec, poziv je na dijalog s onim dijelom nas koji još uvijek želi vjerovati u neobjašnjivo.
Teme kao što su odnos racionalnog i intuitivnog, pojedinca i kozmosa, sudbine i slobodne volje nadilaze sferu astrologije i od pamtivijeka rasplamsavaju umjetničke, filozofske, socijološke i duhovne rasprave, neovisno o tome odbacujemo li ili prihvaćamo astrološki sustav vjerovanja.

Astro Maja predstava je za sve one koji se danas, pored mora dostupnih informacija, personaliziranog, self-help sadržaja i brzih rješenja, još uvijek nešto pitaju, ili povremeno pogledaju gore u potrazi za odgovorima. Astro-fanatici i astro-skeptici, svi su pozvani da sudjeluju u ovoj magičnoj večeri, otvorenoj za sve vaše probleme, brige i nedoumice. Glavni junaci ste upravo vi, a kao što nas uči kazalište, svaka kriza postaje prilika za transformaciju.
Astro Maja pomogla je mnogima, pomoći će i vama. Prepustite se energiji svemira, vi ste dio toga, mi smo dio toga. Nije bitno vjerujete li ili ne vjerujete, vi ste već krenuli na taj put, to se događa mimo vaše volje. Vidimo se na predstavi!
Ova nova monodrama nastavak je platforme Umjetničke Organizacije TeatruM koja razvija tzv. žensko pismo i koja je do sada realizirala nagrađivane predstave “Mala Čuda” Sanje Milardović koja je nagrađena glavnom nagradom za najbolju predstavu “Marulićevih Dana”, zatim “Frutti di Mare”, “Šumastikus”, “Prijatelj Silvestar” i niz drugih predstava kroz zadnjih petnaestak godina.
Predstava je sufinancirana sredstvima Ministarstva Kulture i Medija RH i Ureda za Kulturu Grada Zagreba.
Koprodukcija: Umjetnička Organizacija TeatruM i Teatar EXIT.

KUĆA KLAJN: Celebration
2026-06-14 19:00 - 20:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Kuća Klajn Klanjec – predstava se igra u Kući Klajn u Klanjcu
Celebration
Koncept, autorstvo i izvedba: Jerko Marčić
U suradnji s koautoricama Anom Dubljević i Ivanom Vuković

U solu “Celebration” izvođač Jerko Marčić vodi nas svojim intimnim prostorom, svojom vlastitom kućom koju nerijetko dijeli s drugim umjetnicima, u kojoj nerijetko stvara nova prijateljstva, ali u kojoj mu često nedostaju njegovi prijatelji. Jerko nas vodi kroz ulazna vrata niz stubište u predvorje direktno u srce kreativnosti Kuće – u dvoranu, kino, kazalište. Na tom putu Jerko se koristi raznim suvremenim izvedbenim praksama, i plesnim i kazališnim i cirkuskim – koristeći ih i kao izvođač i kao majstor rasvjete i tona i šef scene, svim tim sredstvima gradeći cjelinu svog svijeta u Kući Klajn.

STUDIO EXIT: ASTRO MAJA
2026-06-14 21:00 - 22:00 | Studio EXIT, Gundulićeva 37/1, Zagreb, 10000
ASTRO MAJA predstava je koja donosi iskustvo na granici kazališta i astrološke seanse, predstava čiju sudbinu iz večeri u večer kroji publika, ovisno o znakovima zodijaka u gledalištu. Ovaj astro-show s elementima monodrame, vođen glumicom i glazbenicom Majom Posavec, poziv je na dijalog s onim dijelom nas koji još uvijek želi vjerovati u neobjašnjivo.
Teme kao što su odnos racionalnog i intuitivnog, pojedinca i kozmosa, sudbine i slobodne volje nadilaze sferu astrologije i od pamtivijeka rasplamsavaju umjetničke, filozofske, socijološke i duhovne rasprave, neovisno o tome odbacujemo li ili prihvaćamo astrološki sustav vjerovanja.

Astro Maja predstava je za sve one koji se danas, pored mora dostupnih informacija, personaliziranog, self-help sadržaja i brzih rješenja, još uvijek nešto pitaju, ili povremeno pogledaju gore u potrazi za odgovorima. Astro-fanatici i astro-skeptici, svi su pozvani da sudjeluju u ovoj magičnoj večeri, otvorenoj za sve vaše probleme, brige i nedoumice. Glavni junaci ste upravo vi, a kao što nas uči kazalište, svaka kriza postaje prilika za transformaciju.
Astro Maja pomogla je mnogima, pomoći će i vama. Prepustite se energiji svemira, vi ste dio toga, mi smo dio toga. Nije bitno vjerujete li ili ne vjerujete, vi ste već krenuli na taj put, to se događa mimo vaše volje. Vidimo se na predstavi!
Ova nova monodrama nastavak je platforme Umjetničke Organizacije TeatruM koja razvija tzv. žensko pismo i koja je do sada realizirala nagrađivane predstave “Mala Čuda” Sanje Milardović koja je nagrađena glavnom nagradom za najbolju predstavu “Marulićevih Dana”, zatim “Frutti di Mare”, “Šumastikus”, “Prijatelj Silvestar” i niz drugih predstava kroz zadnjih petnaestak godina.

Predstava je sufinancirana sredstvima Ministarstva Kulture i Medija RH i Ureda za Kulturu Grada Zagreba.
Koprodukcija: Umjetnička Organizacija TeatruM i Teatar EXIT

Radionice „Neka škola završi kreativno!“
2026-06-15 10:00 - 2026-06-19 12:00 | ZAGREB
Ljetne radionice – od 15. do 19. lipnja, radionice „Neka škola završi kreativno!“, program je osmišljen kao tjedan kreativnog učenja i igre, kroz koji će djeca od 7 do 14 godina sudjelovati u pet tematskih radionica koje se svakodnevno izmjenjuju, svakog dana od 10:00 do 12:00 sati, galerija Hrvatskog školskog muzeja „Školica za 5“, Hebrangova 5, Zagreb Broj mjesta je ograničen, a prijave su otvorene do 12. lipnja putem e-mail adrese: edu@hsmuzej.hr

TEATAR &TD: Muškarac upoznaje ženu
2026-06-15 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Teatar &TD
Muškarac upoznaje ženu
Režija, tekst i glazba: Vid Hribar

“Muškarac upoznaje ženu” je mjuzikl koji prati kazališni proces izrade mjuzikla kojim upravlja redatelj Borko (Borko Perić) uvjeren da ima genijalnu ideju, a možda i ima! Ovaj mjuzikl voli uskličnike, voli velike riječi i velike teme, voli blještavilo i klišeje, voli holivudske techicolore i uzvišene recitative, naročito voli rime i refrene jer redatelj je zaluđen mjuziklima pa se tako između svijeta mjuzikla i svijeta stvarnosti, kako predstava odmiče, sve više brišu granice. Ova predstava podjednako je za ljubitelje mjuzikla kao i za one koji mjuzikle ne podnose. A svi su mjuzikli u suštini vrlo jednostavni. Uvijek je to neki muškarac ili žena… koji se upoznaju.

Igraju: Maja Posavec, Rea Bušić, Borko Perić, Silvio Mumelaš, Luka Knez

JEZIK I PRAVO, stručni miniseminar
2026-06-16 18:00 - 21:00 | BIZkoshnica, Jabukovac 37, Zagreb, 10000, Croatia (Local Name: Hrvatska)
stručni miniseminar, ponajviše za prevoditelje i sudske tumače, ali korisno i drugim zainteresiranima

ATELJE 212: Moje kazalište
2026-06-16 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Atelje 212 Beograd
Moje kazalište
Autor i redatelj: Boris Liješević

“Moje kazalište” autorski je projekt kojim Boris Liješević preispituje svoju poziciju u kazalištu. Glavni junak je autor koji postaje sam svoja pozornica i sam svoj sadržaj, a onda s te pozornice sagledava sebe. Ploveći kroz vlastita životna iskustva i sjećanja, autor plete fragmentarni narativ autofikcije. Riječ je o određenju kazališta kao umjetničke prakse ili iskustva, kao nečega osobnog, što pripada autoru. Ali tijekom predstave moje kazalište postaje i naše, jer u ovoj duboko intimnoj priči, osobno postaje univerzalno.

Igraju: Branka Šelić, Vojin Ćetković, Bojan Žirović, Nebojša Ilić, Gordan Kičić, Ana Mandić, Boris Liješević

JDP BEOGRAD: Muška suza
2026-06-17 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Jugoslovensko dramsko pozorište Beograd
Anton Pavlović Čehov
Muška suza
Redatelj: Aleksandar Popovski

Predstava o muško-ženskim odnosima u jednom olujnom dobu, metafora za neki svijet koji nas čeka tamo negdje ako ovako nastavimo. Ideja za predstavu nastala je iz kratkih drama Antona Pavlovića Čehova, koji je pisao i pod pseudonimima Čovjek bez slezene, Mog brata brat, Odisej, Antoša Čehonte… “Jako sam volio njegove likove muškaraca koji u svojoj zaljubljenosti u žene ispuštaju svoju dušu i, bome, svoju suzu. Tako je nastala ideja o predstavi koja bi na jednom mjestu spojila više slomljenih duša”, rekao je Popovski.

Igraju: Vojin Ćetković, Sanja Marković, Nenad Jezdić, Miodrag Dragičević, Zoran Cvijanović, Milena Živanović, Miloš Samolov, Teodora Dragićević, Teodor Vinčić

HNK OSIJEK: Dok zvijezde ne padnu
2026-06-18 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Hrvatsko narodno kazalište Osijek
Beth Steel
Dok zvijezde ne padnu
Redateljica: Saša Broz

Polazeći od humora i prividne lakoće, ova drama otvara pitanja međuljudskih odnosa, društvenih napetosti i klasnih podjela u suvremenom društvu. Radnja se odvija tijekom jednog vjenčanja koje, umjesto očekivanog slavlja i zajedništva, postaje prostor razotkrivanja duboko potisnutih emocija, sukoba i neizgovorenih frustracija. Ovaj komad britanske spisateljice Beth Steel već je prošle godine uspješno postavljen na londonskom West Endu, gdje je privukao pozornost upravo zbog britke društvene kritike i emotivne preciznosti s kojom secira suvremene klasne i identitetske prijepore.

Igraju: Ivana Soldo Čabraja, Antonija Pintarić, Antonia Mrkonjić, Petra Bernarda Blašković, Aljoša Čepl, Duško Modrinić, Davor Panić, Mario Rade, Mateja Tustanovski, Rita Čabraja / Kiara Debeljak

Koncert: Vlatko Stefanovski Trio
2026-06-20 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Zatvaranje 50. Dana satire Fadila Hadžića

Vlatko Stefanovski trio čine trojica vrhunskih glazbenika koji kroz snažnu energiju i virtuoznost donose jedinstven spoj stilova – od rocka i jazza do etna i instrumentalne glazbe. Na čelu trija je Vlatko Stefanovski, jedan od najznačajnijih gitarista s ovih prostora. Karijeru je započeo još u mladosti, a afirmaciju stekao kao osnivač i gitarist kultnog benda Leb i Sol, s kojim je snimio 13 albuma i nastupao diljem svijeta. Nakon toga razvija bogatu solo karijeru – objavio je više od 15 albuma, skladao glazbu za film, kazalište i balet te surađivao s brojnim svjetskim glazbenicima i orkestrima, uključujući i Londonski simfonijski orkestar. Njegov prepoznatljiv stil spaja rock, jazz i balkansku tradiciju.

Ritam sekciju čine njegov sin Jan Stefanovski na bubnjevima i Ivan Kukić na bas gitari. Jan Stefanovski pripada mlađoj generaciji glazbenika, ali se već profilirao kao iznimno talentiran bubnjar snažne energije i preciznog izraza, s osjećajem za različite glazbene stilove i dinamiku. Ivan Kukić jedan je od najtraženijih basista regionalne scene, poznat po čvrstom grooveu i muzikalnosti, koji svojim sviranjem daje stabilan, ali i kreativan temelj zvuku trija.

Zajedno, Stefanovski Trio stvara moćan i dinamičan koncertni izraz, u kojem se iskustvo i mladenačka energija spajaju u jedinstveno glazbeno iskustvo.

Attention - still fragile! Slovene Alpine Architecture 2019-2026
2026-06-22 19:00 - 22:00 | galerija DESSA, Židovska steza 4, Ljubljana, 1000, Slovenia
You are cordially invited to the opening of the exhibition Attention – still fragile! Slovene Alpine Architecture 2019–2026, which will take place on Monday, June 22, 2026, at 7:00 p.m. at the DESSA Gallery.

Attention – still fragile! Slovene Alpine Architecture 2019–2026
Gallery DESSA presents the second exhibition from the series Slovene Alpine Architecture, which showcases Slovene architectural production in the Slovene Alpine space. The first exhibition, 2008–2018, was noted both in Slovenia and abroad: by January 2022, it had seen fourteen further runs, seven of these elsewhere in Slovenia and seven abroad, mostly in the Alpine regions of Italy.
This time, the exhibition and accompanying events were prepared in collaboration and co-production by Gallery DESSA and Institute Afront. The discovery of the contemporary Alpine production is augmented with the wisdom of the past and expanded beyond the gallery space, to the respective architectures’ sites.
As with the previous exhibition, we tied the selection of the projects to the territory of the Alpine Convention, which in Slovenia includes the Julian Alps, the Karawanks, the Kamnik-Savinja Alps, Pohorje, and the pre-Alpine hills of Polhov Gradec Dolomites and the Trnovo Forest and Nanos Plateaux.
The selected projects feature different typologies and programmes: open space, sport facilities, bivouacs and tourism facilities, public buildings, and residential and holiday houses. This time, the presentation is ordered by the year of their respective realisations. The selection criteria emphasise the context, utility, sustainability, and identity: the understanding of and respect towards the natural and cultural landscape, outlines whose size and shape are to be carefully embedded into the mountain-ambient scenery, proportions of the volumes and sides, contemporary open and “fluid” spatial designs, the choice of sustainable materials, the contemporary interpretation of traditional built heritage, and the preservation of local tradition, know-how, and learning of the previous generations.
We hope for this exhibition of superior architectures to contribute to the consolidation of the foundations, the preservation of our values, and a quality development of the Alpine space. The quote by the invited selector Armando Ruinelli contains a warning: “An approach favouring the visual at the expense of a deeper consideration on the meanings can cause an inevitable impoverishment of architectural culture. … Pursuant to these considerations, the exhibition in Gallery DESSA in Ljubljana is certainly encouraging for the future of contemporary architecture in the Slovene Alps, which already enjoys stellar reputation.”

Glazbena Ura: OBOA I BAROK
2026-06-23 20:00 - 21:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
🎶 Kako zvuči glazba koja govori?
U Uraniji tražimo odgovor zajedno s vama. U prvom izdanju novog ciklusa Glazbena Ura, Oboa i barok, urednik Stjepan Nodilo poziva nas na putovanje kroz vrijeme, zvuk i prostor.
Kroz vođeno slušanje, izvedbe uživo i razgovor s glazbenicima istražujemo kako glazbena fraza diše, gdje nastaje napetost i na koji način zvuk može ispričati priču. Program donosi i kratku priču o razvoju oboe – od njezina prethodnika, shawma, do profinjene barokne oboe – uz usporedbu barokne i suvremene oboe koje ćete moći čuti uživo.
Uz Stjepana Nodila na baroknoj oboi, Anabelu Barić (sopran) i Franju Bilića na čembalu, otkrivamo glazbeni svijet Corellija, Händela i Mancinija.
Program je otvoren svima – i onima koji baroknu glazbu slušaju prvi put, i onima koji je već dobro poznaju, ali žele čuti nešto novo u poznatom, kroz pitanja koja inače ne postavljamo.
Barok i oboa prvo je od četiri događanja Glazbene Ure, programa kojim približavamo glazbu publici kroz razgovor, aktivno slušanje i zajedničko iskustvo.
Utorak, 23. lipnja 2026. u 19:30
Urania, Zagreb, Trg Eugena Kvaternika 3/3
Ulaz slobodan, uz prijavu: [link]
Program je financiran sredstvima Ministarstva kulture i medija Republike Hrvatske.

Centar za kulturu Ribnjak: VRATA DO - 17.LJETNE NOĆI TEATRA EXIT
2026-06-26 21:00 - 22:10 | Centar kulture Ribnjak, Park Ribnjak 1, Zagreb
Autor Fabrice Roger-Lacan poznati je francuski scenarist i kazališni pisac, dio je uskog kruga dramatičara koje kritika i publika vole jednako kao Yasminu Rezu ili Floriana Zellera.
Kazališni tekst Vrata do premijerno je izveden u Parizu 2014. godine, a ovo je po prvi puta da se izvodi kod nas u prijevodu Željke Somun.

Tekst Fabricea Roger-Lacana kroz dva lika, “Nju” i “Njega”, kao da za polazište uzima izreku “susjed je štetna životinja vrlo blizu čovjeka…”
„Ona“ je psihijatrica. „On“ je produkt-menadžer u velikoj tvrtki, odgovoran za plasman jogurta.
Fabrice Roger-Lacan spaja ta dva bića koja sve razdvaja; karakter, svemir, centar interesa, profesija.
Oboje su izgubili sposobnost preispitivanja, previše su zaglibili u svojim navikama, izgubili su svu retrospektivu i sposobnost prosuđivanja sebe, izgubili su svu lucidnost o svom društvenom odnosu.
Ukratko, onaj drugi, štoviše, njegov bližnji štetan je uljez za njihov sebičan duševni mir. Ipak, njihov će susret u svakome od njih izazvati zrcalni efekt koji otkriva tko su zapravo.
Naše društvo razdvaja, umjesto da spaja ljude, licem u lice eksplodirat će njihovi paradoksi.
U ovom inteligentnom, dirljivom i originalnom tekstu svjedočimo finoj studiji likova kroz duhovite replike protkane nježnim i ironičnim humorom.

Radionica cijanotipije u Flori
2026-06-27 16:00 - 2026-06-28 18:00 | HDLUDU, Šetalište kralja Zvonimira 32, Dubrovnik
POZIV NA SUDJELOVANJE: RADIONICA CIJANOTIPIJE

Hrvatsko društvo likovnih umjetnika Dubrovnik poziva zainteresirane na dvodnevnu radionicu cijanotipije, jedne od najstarijih fotografskih tehnika koja koristi sunčevu svjetlost za stvaranje prepoznatljivih plavih otisaka.
Inspiraciju ćemo pronaći u vrtu Florinog doma, istražujući oblike i teksture cvijeća i biljaka koje će postati motivi naših radova. Sudionici će upoznati proces izrade cijanotipije te izraditi vlastite otiske koristeći biljni materijal prikupljen na lokaciji.
Radionica je namijenjena svim zainteresiranima, bez obzira na prethodno iskustvo u umjetnosti ili fotografiji.
Kroz rad ćemo spojiti promatranje prirode, kreativni proces i eksperimentiranje sa sunčevom svjetlošću, stvarajući jedinstvene uspomene zabilježene u nijansama plave boje.

Subota, 27. lipnja 2026., od 16:00 do 18:00 sati
Nedjelja, 28. lipnja 2026., od 10:00 do 12:00 sati
Galerija Flora, Florin dom, Šetalište kralja Zvonimira 32, Dubrovnik

Voditeljica radionice:
Ivana Škvorčević, mag. educ. art.

Broj mjesta je ograničen, molimo prijave na skvorcevic.ivana@gmail.com

Sudjelovanje na radionici ne naplaćuje se.

Program Galerije Flora i Medijateke Flora provodi se uz financijsku potporu Grada Dubrovnika i Ministarstva kulture i medija RH, kojima ovom prilikom zahvaljujemo na podršci.
Program Florin dom 2026. provodi se uz financijsku podršku Zaklade “Kultura nova”, kojoj ovom prilikom zahvaljujemo na podršci.
Medijski partner: Plan for Culture

Centar za kulturu Ribnjak: KAKO MISLIŠ MENE NEMA - 17.LJETNE NOĆI TEATRA EXIT
2026-06-27 21:00 - 23:00 | Centar kulture Ribnjak, Park Ribnjak 1, Zagreb
Kroz dva sata “nabrijane” farsične i iskrene, kalamburične i dramatične, istodobno smiješne i gorko-tužne igre, glumci putuju kroz niz svojih unutrašnjih i zamišljenih identiteta i pretvaraju ih alkemijom svoje igre u niz osoba, situacija, realnih i fantastičnih događaja koje prepoznajemo kao naše vlastite, kao stvarnost koja nas okružuje i koju u svom apsurdu, konfliktu i dramatičnosti živimo. Igrom visoke energetike, virtuoznosti i sposobnosti glumačke transformacije predstava ispituje osobne i društvene maske i kontramaske, lažne i istinske vrijednosti i granice životne i scenske realnosti i fikcije.
Ivica Boban

Priča, svakidašnja. Buđenje, kava, listaš novine: događaji dana, svijet, novac, politika, crna kronika, tehnologija, multimedija, moda, ljepota, showbiz, turizam, sport, ponude, oglasi, ispadaju reklamni letci.
Akcija! Najjeftinije! Senzacionalno! Rasprodaja, do isteka zaliha. Sniženo, 12%, 23%, 30%, 40% popusta! Sve možeš imati jeftino, svijet, život, provod, sve ti se nudi u reklamnim letcima. Popust od 60% prava je prilika, treba otići tamo, brzo kupiti, uplatiti dok se ne rasproda, dok traje ponuda… Ove godine idem na more. Ništa mi neće ovaj dan pokvarit – pjesma na radiju. U bircu, kasnije, kažeš prijatelju: – Idemo u šoping! Konobar: – Što ćete popiti? Prijatelj: – Imaš li ti love za kavu? Kopaš po džepovima, izvlačiš 10 kn. – Može jedna kola, a dvije čaše? Konobar se smije. Prijatelj mrmlja: – Money makes the world go around. Ima li rješenja? Ima. Opljačkati banku! Baš duhovito. Nije baš neka ideja. Zašto oni mogu, a ti ne, zašto ti nemaš i tebe nema. Kako to misliš – mene nema? Pa nema te nigdje, tamo gdje se obrće, kupuje, prodaje, zarađuje, provodi. Danas u 20 h imat ću love. Ruke uvis, lovu na sunce! To je scena iz filma. Ne, iz novina, naslovna stranica, na telki vijest dana. Uostalom, koja je razlika? Sve je za nas fikcija. Jebena svakidašnjica. Ima li hepienda? Ima kod Tarantina. Smijete se naglas. I odjednom vas ima, pun birc i pun grad. Nije da vas nema.
Olja Lozica

STUDIO EXIT: ARMAGEDONCI
2026-06-28 21:00 - 22:40 | Studio EXIT, Gundulićeva 37/1, Zagreb, 10000
Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.

Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.
